Ministarstvo zdravlja i socijalne zaštite Republike Srpske

**Ministarstvo zdravlja i socijalne zaštite Republike Srpske** je jedno od 16 ministarstava Vlade Republike Srpske, nadležno za zdravstvo i socijalnu zaštitu u tom entitetu. Sjedište ministarstva se nalazi u Administrativnom centru Vlade RS-a na Trgu Republike Srpske u Banjoj Luci, dok se na njegovom čelu trenutno nalazi Alen Šeranić (SNSD). 
## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo zdravstva Republike Bosne i Hercegovine, a za ministra je tada imenovan Mustafa Beganović.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad zdravstvom i socijalnoj zaštiti dodijeljena je entitetima – Federaciji Bosne i Hercegovine i Republici Srpskoj – nakon čega su formirana odgovarajuća entitetska ministarstva. 
## Nadležnosti 
Glavna osoba u Ministarstvu zdravlja i socijalne zaštite RS-a je ministar ili ministrica zdravstva i socijalne zaštite RS.

Ministarstvo zdravlja i socijalne zaštite Republike Srpske obavlja upravne, stručne i druge poslove koji se odnose na ostvarivanje entiteta Bosne i Hercegovine u zdravstvu i socijalne zaštiti.

To se odnosi na sljedeće djelatnosti:

* analizovanje i praćenje zdravstvenog stanja stanovništva i njegovih potreba
* priprema i provođenje zdravstvene politike i zdravstvenih strategija te evaluacija njihovih rezultata
* plan mreže zdravstvenih ustanova, organizacija zdravstvenog sistema i nadzor nad njima
* unapređenje sistema kvalitete zdravstvene zaštite kroz planiranje i primjenu zdravstvene tehnologije, izradu planova i programa kapitalnih ulaganje te planiranje i finansiranje projekata reformi zdravstvenog sistema
* proizvodnja i promet lijekova, otrova, hemikalija i medicinsih sredstava
* planiranje, koordinacija i preduzimanje mjera u cilju obezbjeđenja kvalitetnih, sigurnih i efikasnih lijekova i korišćenja lijekova i medicinskih sredstava u sistemu zdravstvene zaštite
* zdravstvena ispravnost vode, životnih namirnica i predmeta opšte upotrebe
* zaštita od zračenja, radijaciona sigurnost i upravljanje medicinskih otpadom
* praćenje savremenih dostignuća u zdravstvenim sistemima Evropske unije i usklađivanje zdravstvenog sistema sa njihovim standardima i normativima
* priprema za ispunjanje uslova u procesu evropskih integracija
* prezentacija rezultata programa i projekata na domaćim i međunarodnim konferencijama
* planiranje, organizacija i nadzor nad funkcionisanjem sistema socijačne, porodične i dječije zaštite
* praćenje stanja socijalne ugroženosti stanovništva i njegovih socijalnih potreba
* planiranje i koordinacija stručnog usavršvanja socijalnih radnika
* organizacija nadzora nad stručnim radom ustanova socijalne i dječije zaštite i drugih organizacija čija je djelatnosti vezana za resore ministarstva
* saradnja sa drugim socijalnim i zdravstvenim ustanovama i institucijama, lokalnim zajednicama, strukovnim udruženjima socijalnih i zdravstvenih radnika i nevladinim organizacijama iz djelokruga poslova sektora
* informisanje javnosti putem medija i drugih vidova informisanja o svom radu
* i druge poslove utvrđene zakonima i propisima Republike Srpske i Bosne i Hercegovine

## Organizacija 
Ministarstvo zdravlja i socijalne zaštite Republike Srpske se sastoji od sljedećih organizacionih jedinica:

* Resor za zdravstvenu zaštitu
* Resor za socijalnu, porodičnu i dječiju zaštitu
* Resor za javno zdravstvo
* Resor za planiranje, analize, finansiranje i implementaciju projekata

## Spisak ministara 
## Reference 
## Vanjski linkovi 
* Vlada Republike Srpske

Zdravlja i socijalne zaštite
Kategorija:Zdravstvo u Bosni i Hercegovini